
R E F E R A T   D E   A P R O B A R  E
privind aprobarea schimbării unei locuinţe din Blocul 105 G, situat în municipiul Brad, strada Adrian Păunescu, nr. 2, judeţul Hunedoara, 
cu o locuință vacantă de aceeași categorie



	Blocul de locuinţe 105 G din municipiul Brad, strada Adrian Păunescu, nr. 2, județul Hunedoara face parte din proprietatea publică a Municipiului Brad şi se administrează prin grija autorităţilor publice locale. 
Domnul MOCOI Dănuț - Gheorghe este titularul Contractului de închiriere pentru spații cu destinația de locuințe nr. 22869/14.09.2018, având ca obiect locuinţa nr.10, situată la parterul acestui bloc de locuinţe.
Prin cererea înregistrată la Primăria Municipiului Brad sub nr. 33028/20.06.2025, domnul MOCOI Dănuț - Gheorghe a solicitat schimbarea locuinței nr. 10 cu o locuință vacantă de aceeași categorie, deoarece are mereu probleme cu funcționalitatea instalațiilor sanitare și este adesea inundat de vecinii de la etajul superior.
[bookmark: _Hlk148615557]	Conform Contractului de închiriere pentru spații cu destinația de locuințe nr.15349/12.11.2012 locuința nr. 41, etaj I, din Blocul 105 G, situat în municipiul Brad, strada Adrian Păunescu, nr. 2,  judeţul Hunedoara  a fost deținută cu chirie de către domnul SÂRBOIU Constantin care a decedat în data de 19.06.2025. Urmare decesului chiriașului,  locuința deținută cu chirie de către acesta a devenit vacantă.
Precizez că cele două locuinţe sunt garsoniere, având aceeaşi componenţă a încăperilor, cu o suparafață utilă de 11,00 mp.  
În vederea efectuării schimbului de locuințe, domnul MOCOI Dănuț - Gheorghe a prezentat adeverințe doveditoare achitării la zi a taxelor comune și a utilităților pentru locuința nr. 10.
	În contextul celor de mai sus am inițiat prezentul proiect de hotărâre prin care am propus aprobarea schimbării locuinţei nr. 10 din Blocul 105 G, situat în municipiul Brad, strada Adrian Păunescu, nr. 2, judeţul Hunedoara, cu o locuință vacantă de aceeași categorie, respectiv locuința nr. 41 și îl supun spre dezbatere și aprobare plenului Consiliului Local al Municipiului Brad în forma prezentată.
	În susţinerea propunerii mele invoc prevederile Capitolului V Secţiunea 1 şi Secţiunea a 2-a din Noul Cod Civil, republicat cu modificările și completările ulterioare şi ale art. 1 din H. G. nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ – teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome.

